section_heading: Životopis
paragraph_text: Obrazovanje je započeo u rodnom mjestu, a nižu je realnu gimnaziju pohađao u Metkoviću. Učiteljsku školu završio je u Kninu 1952., Višu pedagošku školu u Splitu 1962. Od 1952. godine službovao je kao učitelj u Vidu, Novim Selima, Krvavcu i Kuli Norinskoj.Jurić, Ivan, Hrvatski biografski leksikon LZMK, preuzeto 9. travnja 2020. Godine 1962. diplomirao je povijest i zemljopis na Višoj pedagoškoj akademiji u Splitu, a na Filozofskom fakultetu u Zadru diplomirao je povijest i pedagogiju. Magistrirao je 1982. na Filozofskom fakultetu u Zadru s temom "Uloga trgovine u razvoju luke i trgovišta Metković 1850. – 1918."